Diari Oficial de la Generalitat Valenciana


Sumari del DOGV 2235, del 25-03-1994 (1994/830972)

ACORD de 7 de març de 1994, del Govern Valencià, pel qual es modifica la tarifa de preus pels serveis d'inspecció tècnica de vehicles en l'àmbit territorial de la Comunitat Valenciana.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2235

Data del DOGV
:   25-03-1994

Secció del DOGV
:   ALTRES DISPOSICIONS

Número del document
:   1994/830972


Data del document
:   07-03-1994

Organisme emissor
:   Conselleria d'Indústria, Comerç i Turisme

Tipus de document
:   Acord

Anàlisi jurídica

ACORD de 7 de març de 1994, del Govern Valencià, pel qual es modifica la tarifa de preus pels serveis d'inspecció tècnica de vehicles en l'àmbit territorial de la Comunitat Valenciana. [94/1942]  
El Govern Valencià, en la reunió del dia 7 de març de 1994, adoptà l'acord següent:  
L'article 6 del Decret 198/1987, de 7 de desembre, del Govern Valencià, sobre Inspecció Tècnica de Vehicles a la Comunitat Valenciana, estableix la competència del Govern Valencià per a la fixació de les tarifes que cal cobrar per la realització dels serveis d'inspecció tècnica de vehicles.  
En virtut d'això, a proposta del conseller d'Indústria, Comerç i Turisme i després de l'informe de la Conselleria d'Economia i Hisenda, el Govern Valencià,  
ACORDA  
Primer  
1. Aprovar les tarifes d'inspecció tècnica de vehicles que figuren en els annexos I, II, III i IV d'aquest acord.  
2. Les tarifes de l'annex I seran aplicables a les inspecciones periòdiques a totes les estacions ITV de la Comunitat Valenciana.  
3. Les tarifes de l'annex II seran aplicables a les inspeccions no periòdiques de vehicles a les estacions ITV (fixes o mòbils) de SEPIVA.  
4. Les tarifes de l'annex III seran aplicables a les inspeccions que ha de realitzar SEPIVA fora de les estacions fixes o mòbils d'ITV, i a la verificació d'aparells taxímetres i comptaquilòmetres.  
5. La tarifa de l'annex IV correspondrà a la inspecció tècnica de vehicles usats d'importació, a les estacions ITV expressament autoritzades.  
Segon  
Les tarifes aprovades seran exigibles en les inspeccions que se realitzen des de l'entrada en vigor d'aquest acord, sempre que es tracte de vehicles, els propietaris dels quals no hagen anticipat l'import de les tarifes aplicables fins aleshores.  
Tercer  
Quan en un mateix desplaçament efectuat fora de l'estació ITV, per personal de SEPIVA autoritzat per a això, s'hagen d'inspeccionar diversos vehicles d'una mateixa sèrie, la tarifa corresponent de l'annex III es pagarà per cada grup de 30 vehicles.  
Quart  
1. Quan un vehicle haja de passar una altra inspecció a causa del defectes que s'hi hagen detectat, la segona inspecció serà gratuïta.  
2. A les estacions ITV de la Comunitat Valenciana que compten amb l'equipament necessari, els automòbils que hagen passat la inspecció obligatòria, podran obtenir, complementàriament i amb caràcter gratuït, una revisió i diagnosi de funcionament de motor.  
Cinqué  
Si la inspecció es realitza perquè ho demana l'autoritat competent i el resultat és favorable, el particular no pagarà cap tarifa, sempre que el vehicle haja passat les inspeccions periòdiques que pertoca dins el termini corresponent.  
Sisé  
Les tarifes establertes en el present acord, inclouen la totalitat de les despeses imputables a la inspecció, excepte l'IVA.  
Seté  
Aquest acord entrarà en vigor l'endemà que es publique en el Diari Oficial de la Generalitat Valenciana.  
València, 7 de març de 1994  
El conseller secretari del Govern Valencià,  
LUIS BERENGUER FUSTER  
ANNEX I  
Tarifes de les inspeccions periòdiques de vehicles a totes les estacions ITV de la Comunitat Valenciana.  
Tipus de vehicle Quantia  
Pes màxim autoritzat menor o igual a 3.500 kg 2.956 PTA  
Pes màxim autoritzat de més de 3.500 kg 3.913 PTA  
Vehicles de fins a 3 rodes 1.074 PTA  
Agrícoles (inspecció de tractors, remolcs i maquinària   
agrícola autopropulsada) 870 PTA  
Pesada de vehicles 319 PTA  
Segones i successives inspeccions derivades de   
defectes encontrats en la 1a. inspecció Gratuïtes  
ANNEX II  
Tarifes de les inspeccions no periòdiques de vehicles a les estacions ITV de SEPIVA  
Tipus de vehicle Quantia  
Pes màxim autoritzat menor o igual a 3.500 kg 2.956 PTA  
Pes màxim autoritzat de més de 3.500 kg 3.913 PTA  
Vehicles de fins a 3 rodes 1.074 PTA  
Agrícoles (inspecció de tractors, remolcs i   
maquinària agrícola autopropulsada) 870 PTA  
Segones i successives inspeccions derivades de   
defectes encontrats en la 1a. inspecció Gratuïtes  
ANNEX III  
Tarifes d'altres inspeccions que ha de realitzar l'empresa pública SEPIVA  
 Quantia  
Inspeccions reglamentàries realitzades fora   
d'una estació ITV (\*) 5.822 PTA  
Verificació d'aparells taxímetres i comptaquilòmetres:  
 - Tarifa única 807 PTA  
 - Tarifa múltiple 1.254 PTA  
(\*) Aquesta quantitat es veurà incrementada per l'import del tipus de tarifa del vehicle que s'inspecione  
ANNEX IV  
Tarifa de vehicles usats d'importació 8.867 PTA